《咏凌霄花》
宋代·舒岳祥

凌空千尽走龙蛇，隐映柴门野老家。
拚把长缨縻落月，乱飘丹粉染晴霞。
猿猴升惯能收药，蝴蝶低飞不到花。
最爱豹林种处士，紫英香里岸乌纱。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。